經朋友介紹話呢間餐廳唔錯，就搵人黎試下。閒日晚上唔駛等位，入到去環境ok，不過位有D逼。但都ok。見到呢度晚餐包多士、餐湯、餐飲大多數都係100蚊有找。於是我地叫左一個意式肉丸意粉同埋茄子黑松露寬麵。意式肉丸意粉蕃茄醬味濃，但獎汁又唔會好傑，肉丸係用豬肉做，口感味道尚可唔會太硬。 整體上都幾好味。另外，朋友叫左個茄子黑松露寬麵，以為黑松露得幾滴，好淡味，但原來落足料，黑松露勁多勁重味。鐘意黑松露既人一定喜歡食呢個菜。呢度菜有驚喜，下次再來的話一定要追加。